חוק שדה התעופה דב הוז (הוראות מיוחדות), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2616, עמ' 508, 2017-03-28T00:00:00+03:00
חוק שדה התעופה דב הוז (הוראות מיוחדות), התשע"ז-2017 התקבל בכנסת ביום כ"ד באדר התשע"ז (22 במרץ 2017) ועיגן את המשך פעילותו של שדה דב כשדה תעופה אזרחי עד להפסקת פעילותו כשדה תעופה צבאי. החוק קובע כי שדה דב ימשיך לשמש כשדה תעופה אזרחי ושירותי התעופה האזרחית הניתנים בו בהתאם לצו רשות שדות התעופה (מתן שירותים בשדה התעופה דב הוז (תל-אביב)), התש"ן–1989, כנוסחו כיום, ימשיכו להינתן כל עוד מתקיימת בשדה פעילות תעופתית צבאית. שר הביטחון יודע לשר התחבורה והבטיחות בדרכים, לפחות 60 ימים מראש על מועד סיום הפעילות הצבאית בשדה דב (על פי החלטת ממשלה מס' 2392 מיום 4 בינואר 2015, מועד הפינוי של שדה התעופה הצבאית בשדה דב נקבע לחודש ינואר 2019) וזאת כדי לאפשר הערכות מתאימה לסיום הפעילות האזרחית בד בבד עם סיום הפעילות הצבאית.